Συνήθεις ερωτήσεις (FAQ) για την ασύρματη δικτύωση
Τι είναι το SSID;
Γιατί εμφανίζονται περισσότερα από ένα ονόματα δικτύου (SSID) στη λίστα;
Τι πρέπει να κάνω αν δεν γνωρίζω το όνομα του ασύρματου δικτύου μου (SSID);
Γιατί δεν εμφανίζεται το όνομα του δικτύου μου (SSID) στη λίστα;
Τι είναι η κρυπτογράφηση;
Τι είναι το κλειδί WEP ή η φράση πρόσβασης WPA;
Τι πρέπει να κάνω αν δεν γνωρίζω το κλειδί ασφαλείας ή τη φράση πρόσβασης του δικτύου μου;
Γιατί έχω περισσότερα από ένα κλειδιά WEP και τι είναι το ευρετήριο κλειδιών WEP;
Τι πρέπει να κάνω αν έχω ξεχάσει τον κωδικό σύνδεσης του δρομολογητή μου;
Γιατί υπάρχει περίπτωση η Ασφαλής και εύκολη εγκατάσταση (SES) να αλλάξει το όνομα ασύρματου δικτύου μου και τις ρυθμίσεις ασφαλείας του;
Γιατί το φιλτράρισμα διευθύνσεων MAC υπάρχει περίπτωση να μη μου επιτρέψει να εντοπίσω μια νέα ασύρματη συσκευή;
Γιατί υπάρχει περίπτωση να έχω πρόβλημα στην εκτύπωση ακόμη και αφού ο εκτυπωτής συνδεθεί με επιτυχία στο ασύρματο δίκτυο;

Κάντε κλικ εδώ για να επιστρέψετε στην αρχική σελίδα της εκμάθησης ασύρματης δικτύωσης και FAQ

Τι είναι το SSID;
Το SSID είναι το όνομα ασύρματου δικτύου. Από προεπιλογή, οι περισσότεροι ασύρματοι δρομολογητές και σημεία πρόσβασης εκπέμπουν το όνομα κατασκευαστή και το όνομα ασύρματου δικτύου ή SSID. Προτείνεται να αλλάξετε το όνομα του ασύρματου δικτύου σε κάποιο όνομα που έχει σημασία για εσάς ώστε να μπορείτε να το διακρίνετε από οποιοδήποτε άλλο ασύρματο δίκτυο που βρίσκεται κοντά και ενδέχεται να χρησιμοποιεί ασύρματο δρομολογητή ή σημείο πρόσβασης από τον ίδιο κατασκευαστή. Η χρήση του προεπιλεγμένου SSID ενδέχεται να προκαλέσει προβλήματα δικτύωσης όταν άλλα ασύρματα δίκτυα στην περιοχή χρησιμοποιούν επίσης το προεπιλεγμένο SSID από τον ίδιο κατασκευαστή δρομολογητή.
Επιστροφή στην αρχή της σελίδας

Γιατί εμφανίζονται περισσότερα από ένα ονόματα δικτύου (SSID) στη λίστα;
Κατά τη διάρκεια της ασύρματης εγκατάστασης, ενώ η συσκευή σας αναζητά ασύρματα δίκτυα στην περιοχή, θα εμφανίζει το SSID ή όνομα δικτύου κάθε ασύρματου δικτύου που θα εντοπίζει. Εάν μένετε κοντά σε άλλα σπίτια ή επιχειρήσεις, ενδέχεται να δείτε λίστα με πολλά SSID και για αυτό το λόγο είναι σημαντικό να χρησιμοποιείτε ένα SSID που σημαίνει κάτι για εσάς, καθώς και να χρησιμοποιείτε μέθοδο κρυπτογράφησης που θα προστατεύει το δίκτυό σας από ανεπιθύμητη πρόσβαση.
Επιστροφή στην αρχή της σελίδας

Τι πρέπει να κάνω αν δεν γνωρίζω το όνομα του ασύρματου δικτύου μου (SSID);
Μπορείτε να ανακτήσετε το όνομα του ασύρματου δικτύου σας (SSID) από το δρομολογητή σας. Για να το κάνετε αυτό θα πρέπει να συνδεθείτε στο δρομολογητή σας ανοίγοντας πρώτα ένα πρόγραμμα περιήγησης στο web όπως το Internet Explorer και εισαγάγοντας στη συνέχεια τη διεύθυνση IP του δρομολογητή στο πεδίο διευθύνσεων του προγράμματος περιήγησης (αντί του http://www...). Ενδέχεται να εμφανιστεί ερώτηση σχετικά με ταυτότητα χρήστη και κωδικό πρόσβασης προκειμένου να συνδεθείτε στο δρομολογητή. Για την προεπιλεγμένη διεύθυνση IP, τον κωδικό σύνδεσης του δρομολογητή σας και περαιτέρω οδηγίες σχετικά με την πρόσβαση στον ασύρματο δρομολογητή ή τις ρυθμίσεις παραμέτρων του σημείου πρόσβασης, ανατρέξτε στην τεκμηρίωση του δρομολογητή σας ή στον κατασκευαστή.
Επιστροφή στην αρχή της σελίδας

Γιατί δεν εμφανίζεται το όνομα του δικτύου μου (SSID) στη λίστα;
Κατά τη διάρκεια της ασύρματης ρύθμισης, ενώ η συσκευή σας αναζητά ασύρματα δίκτυα στην περιοχή, θα εμφανίζει το SSID ή όνομα δικτύου κάθε ασύρματου δικτύου που θα εντοπίζει. Εάν δεν εμφανίζεται το όνομα του ασύρματου δικτύου σας (SSID) στη λίστα, ενδέχεται να υπάρχει κάποιο από ορισμένα πιθανά προβλήματα. Πρώτον, ο ασύρματος δρομολογητής σας ή σημείο πρόσβασης ενδέχεται να έχει ρυθμιστεί να μην εκπέμπει το SSID για λόγους ασφαλείας. Δεύτερον, η συσκευή σας ενδέχεται να απέχει υπερβολικά από τον ασύρματο δρομολογητή σας ή το σημείο πρόσβασης, δοκιμάστε να φέρετε τη συσκευή σας όσο το δυνατόν πιο κοντά στον ασύρματο δρομολογητή ή το σημείο πρόσβασης και φροντίζετε ώστε ο ασύρματος δρομολογητής σας να μη βρίσκεται κοντά σε τοίχους, ειδικότερα εξωτερικούς τοίχους. Τρίτον, ο ασύρματος δρομολογητής ή σημείο πρόσβασης ενδέχεται να μην έχει ενεργοποιηθεί. Εάν ο ασύρματος δρομολογητής ή σημείο πρόσβασης είναι ενεργοποιημένο και σχετικά κοντά στη συσκευή σας, εκτελέστε πάλι την αναζήτηση για ασύρματα δίκτυα καθώς τα αποτελέσματα της αναζήτησης ενδέχεται να διαφέρουν λόγω παρεμβολών από άλλες ηλεκτρονικές συσκευές όπως φούρνοι μικροκυμάτων και ασύρματα τηλέφωνα. Εάν συνεχίζετε να έχετε προβλήματα για τον εντοπισμό του ασύρματου δικτύου σας, ελέγξτε τον ασύρματο δρομολογητή ή σημείο πρόσβασης για τις ρυθμίσεις που σχετίζονται με την εκπομπή του SSID και βεβαιωθείτε ότι η εκπομπή είναι ρυθμισμένη στο On (Ενεργή). Για οδηγίες σχετικά με την πρόσβαση στις ρυθμίσεις παραμέτρων του ασύρματου δρομολογητή ή του σημείου πρόσβασης, ανατρέξτε στην τεκμηρίωση του δρομολογητή σας ή επικοινωνήστε με τον κατασκευαστή.
Επιστροφή στην αρχή της σελίδας

Τι είναι η κρυπτογράφηση;
Η κρυπτογράφηση είναι ένας τρόπος προστασίας του ασύρματου δικτύου σας από ανεπιθύμητους χρήστες. Είναι προαιρετική αλλά συνιστάται. Με την εφαρμογή μεθόδου κρυπτογράφησης χρησιμοποιείται ένας κωδικός πρόσβασης ή κλειδί για την κωδικοποίηση όλων των μηνυμάτων που αποστέλλονται με το ασύρματο δίκτυο. Μόνο οι συσκευές που γνωρίζουν το όνομα του δικτύου σας και τον κωδικό πρόσβασης μπορούν να εντοπίσουν και να αποκωδικοποιήσουν τυχόν επικοινωνίες δικτύου. Οι πιο συνήθεις τύποι κρυπτογράφησης είναι οι WEP και WPA.
Επιστροφή στην αρχή της σελίδας

Τι είναι το κλειδί WEP ή η φράση πρόσβασης WPA;
Οι τύποι κρυπτογράφησης WEP και WPA είναι τύποι κρυπτογράφησης που χρησιμοποιούνται για την προστασία των ασύρματων δικτύων (βλ. Τι είναι η κρυπτογράφηση;). Το κλειδί WEP είναι ένας κωδικός πρόσβασης που χρησιμοποιείται από ένα ασύρματο δίκτυο για την κωδικοποίηση και αποκωδικοποίηση του συνόλου της επικοινωνίας του ασύρματου δικτύου. Μια φράση πρόσβασης WEP μπορεί να χρησιμοποιηθεί για τη δημιουργία πολλών κλειδιών WEP αλλά δεν θα λειτουργεί η ίδια ως κλειδί εφόσον εισαχθεί σε οποιαδήποτε από τις άλλες συσκευές του δικτύου. Σε άλλες ασύρματες συσκευές που επιχειρούν να έχουν πρόσβαση στο δίκτυο θα πρέπει να εισάγεται μόνο κλειδί WEP. Η φράση πρόσβασης WPA λειτουργεί κατά κύριο λόγο όπως και το κλειδί WEP. Με την WPA, η φράση πρόσβασης χρησιμοποιείται ως κλειδί για την απευθείας κωδικοποίηση και αποκωδικοποίηση των εκπομπών, δεν χρησιμοποιείται για να δημιουργεί πολλά κλειδιά WPA. Οποιαδήποτε συσκευή που προσπαθεί να επικοινωνήσει μέσω του ασύρματου δικτύου θα πρέπει να γνωρίζει το όνομα ασύρματου δικτύου (SSID) καθώς και τη μέθοδο κρυπτογράφησης και κλειδί ή φράση πρόσβασης (εφόσον υπάρχουν).
Επιστροφή στην αρχή της σελίδας

Τι πρέπει να κάνω αν δεν γνωρίζω το κλειδί ασφαλείας ή τη φράση πρόσβασης του δικτύου μου;
Μπορείτε να ανακτήσετε το όνομα του ασύρματου δικτύου σας (SSID) από το δρομολογητή σας. Για να το κάνετε αυτό θα πρέπει να συνδεθείτε στο δρομολογητή σας ανοίγοντας πρώτα ένα πρόγραμμα περιήγησης στο web όπως το Internet Explorer και εισαγάγοντας στη συνέχεια τη διεύθυνση IP του δρομολογητή στο πεδίο διευθύνσεων του προγράμματος περιήγησης (αντί του http://www...). Ενδέχεται να εμφανιστεί ερώτηση σχετικά με ταυτότητα χρήστη και κωδικό πρόσβασης προκειμένου να συνδεθείτε στο δρομολογητή. Για την προεπιλεγμένη διεύθυνση IP, τον κωδικό σύνδεσης του δρομολογητή σας και περαιτέρω οδηγίες σχετικά με την πρόσβαση στον ασύρματο δρομολογητή ή τις ρυθμίσεις παραμέτρων του σημείου πρόσβασης, ανατρέξτε στην τεκμηρίωση του δρομολογητή σας ή στον κατασκευαστή.
Επιστροφή στην αρχή της σελίδας

Γιατί έχω περισσότερα από ένα κλειδιά WEP και τι είναι το ευρετήριο κλειδιών WEP;
Εάν έχετε πολλά κλειδιά WEP, δοκιμάστε πρώτα το πρώτο κλειδί καθώς από προεπιλογή η συσκευή σας είναι ρυθμισμένη να αναζητά το πρώτο κλειδί στο ευρετήριο. Η δημιουργία ευρετηρίου WEP είναι μια μέθοδος δημιουργίας πολλών κλειδιών WEP με τη χρήση μιας φράσης πρόσβασης και είναι χρήσιμη για τα άτομα που θέλουν να αλλάζουν συχνά το κλειδί WEP που χρησιμοποιείται προκειμένου να προσθέσουν μεγαλύτερο επίπεδο ασφάλειας στο ασύρματο δίκτυό τους.
Επιστροφή στην αρχή της σελίδας

Τι πρέπει να κάνω αν έχω ξεχάσει τον κωδικό σύνδεσης του δρομολογητή μου;
Εάν έχετε ξεχάσει τον κωδικό σύνδεσης του δρομολογητή σας, μπορείτε να τον αναζητήσετε στην τεκμηρίωση του ασύρματου δρομολογητή ή σημείο πρόσβασης τον προεπιλεγμένο κωδικό σύνδεσης. Εάν δεν έχετε αλλάξει ποτέ τον κωδικό σύνδεσης αυτή η λύση θα πρέπει να σας καλύπτει. Εάν έχετε δημιουργήσει δικό σας κωδικό σύνδεσης και δεν μπορείτε να τον θυμηθείτε, θα πρέπει να ανατρέξετε στην τεκμηρίωση του δρομολογητή ή να επικοινωνήσετε με τον κατασκευαστή για οδηγίες προκειμένου να αλλάξετε κωδικό σύνδεσης.
Επιστροφή στην αρχή της σελίδας

Γιατί υπάρχει περίπτωση η Ασφαλής και εύκολη εγκατάσταση (SES) να αλλάξει το όνομα ασύρματου δικτύου μου και τις ρυθμίσεις ασφαλείας του;
Η Ασφαλής και εύκολη εγκατάσταση (SES) χρησιμοποιεί μόνο κρυπτογράφηση WPA καθώς θεωρείται πιο ασφαλής. Εάν δεν χρησιμοποιείται κρυπτογράφηση WPA στο ασύρματο δίκτυό σας τότε η λειτουργία SES στο δρομολογητή ή το σημείο πρόσβασης θα προκαλέσει νέα ρύθμιση του ασύρματου δικτύου σας και να δημιουργήσει νέο όνομα ασύρματου δικτύου (SSID) και κρυπτογράφηση WPA. Εάν χρησιμοποιήσατε τη λειτουργία SES για την αρχική ρύθμιση του ασύρματου δικτύου σας τότε θα πρέπει να χρησιμοποιείτε ήδη κρυπτογράφηση WPA και με τη χρήση του SES ξανά για την προσθήκη συσκευής στο δίκτυο δεν θα πρέπει να αλλάξει καμία από τις ρυθμίσεις του ασύρματου δικτύου.
Επιστροφή στην αρχή της σελίδας

Γιατί το φιλτράρισμα διευθύνσεων MAC ή IP υπάρχει περίπτωση να μη μου επιτρέψει να εντοπίσω τη νέα ασύρματη συσκευή μου;
Όλες οι συσκευές του δικτύου έχουν μια διεύθυνση MAC από την οποία μπορεί να αναγνωριστεί αποκλειστικά η συσκευή. Αυτή η διεύθυνση είναι μόνιμη και εκχωρείται κατά την κατασκευή της συσκευής. Η διεύθυνση IP επίσης αποτελεί αποκλειστικό αναγνωριστικό μιας συσκευής σε ένα δεδομένο δίκτυο αλλά εκχωρείται από τον ασύρματο δρομολογητή και ενδέχεται να αλλάξει με την πάροδο του χρόνου. Το φιλτράρισμα διευθύνσεων MAC και το φιλτράρισμα διευθύνσεων IP είναι ισχυρές μέθοδοι για την προστασία του ασύρματου δικτύου σας. Εάν είναι ενεργοποιημένο, τότε θα επιτρέπεται η πρόσβαση στο ασύρματο δίκτυο μόνο στις συσκευές των οποίων οι διευθύνσεις MAC ή οι διευθύνσεις IP περιλαμβάνονται στη λίστα φιλτραρίσματος. Αυτές οι ρυθμίσεις περιλαμβάνονται στη διαμόρφωση παραμέτρων του ασύρματου δρομολογητή ή του σημείου πρόσβασης. Για να προσθέσετε μια συσκευή στη λίστα φιλτραρίσματος ή για να απενεργοποιήσετε το φιλτράρισμα διευθύνσεων θα πρέπει να έχετε πρόσβαση στις ρυθμίσεις παραμέτρων του δρομολογητή σας. Για οδηγίες σχετικά με την πρόσβαση στις ρυθμίσεις παραμέτρων του ασύρματου δρομολογητή ή του σημείου πρόσβασης, ανατρέξτε στην τεκμηρίωση του δρομολογητή σας ή επικοινωνήστε με τον κατασκευαστή.
Επιστροφή στην αρχή της σελίδας

Γιατί υπάρχει περίπτωση να έχωπρόβλημα στην εκτύπωση ακόμη και αφού ο εκτυπωτής μου συνδεθεί με επιτυχία στο ασύρματο δίκτυο;
Υπάρχουν πολλοί παράγοντες που ενδεχομένως να επηρεάζουν τη δυνατότητά σας να εκτυπώσετε από ασύρματο εκτυπωτή. Ενδέχεται να έχετε ασύρματες παρεμβολές από άλλες ηλεκτρονικές συσκευές όπως φούρνους μικροκυμάτων ή ασύρματα τηλέφωνα, ειδικά αν το ασύρματο τηλέφωνο λειτουργεί στα 2,4Ghz. Εάν χρησιμοποιείτε λογισμικό τείχους προστασίας στον υπολογιστή σας υπάρχει περίπτωση το τείχος προστασίας να αποκλείει τις προσπάθειές σας να συνδεθείτε με άλλες συσκευές στο δίκτυο. Εφόσον εφμανιστούν αναδυόμενα παράθυρα διαλόγου από το λογισμικό τείχους προστασίας που να σχετίζονται με τα προγράμματα της HP, φροντίστε να επιλέξετε να επιτρέπεται πάντοτε η πρόσβαση στα προγράμματα αυτά. Εάν χρησιμοποιείτε το προεπιλεγμένο όνομα ασύρματου δικτύου (SSID) από τον ασύρματο δρομολογητή ή το σημείο πρόσβασης, τότε ενδέχεται να έχετε προβλήματα όταν άλλοι στην περιοχή σας επίσης χρησιμοποιούν το ίδιο προεπιλεγμένο όνομα. Όταν ένας ή περισσότεροι ασύρματοι δρομολογητές ή σημεία πρόσβασης εκπέμπουν το ίδιο SSID, οι ασύρματες συσκευές στην εμβέλειά τους που έχουν ρυθμιστεί να χρησιμοποιούν αυτόματα αυτό το SSID θα συνδεθούν αυτόματα με αυτό που έχει το πιο δυνατό σήμα ακόμη και αν οι ρυθμίσεις ασφαλείας είναι διαφορετικές. Για οδηγίες σχετικά με την πρόσβαση στις ρυθμίσεις παραμέτρων του ασύρματου δρομολογητή ή του σημείου πρόσβασης, ανατρέξτε στην τεκμηρίωση του δρομολογητή σας ή επικοινωνήστε με τον κατασκευαστή.
Επιστροφή στην αρχή της σελίδας

Κάντε κλικ εδώ για να επιστρέψετε στην αρχική σελίδα της εκμάθησης ασύρματης δικτύωσης και FAQ