Trådløse netværk – Spørgsmål og svar
Hvad er et SSID?
Hvorfor er der flere netværksnavne (SSID) på listen?
Hvad skal jeg gøre, hvis jeg ikke kender navnet på mit trådløse netværk (SSID)?
Hvorfor kan jeg ikke se navnet på mit netværk (SSID) på listen?
Hvad er kryptering?
Hvad er en WEP-nøgle eller WPA-adgangskode?
Hvad skal jeg gøre, hvis jeg ikke kender sikkerhedsnøglen eller adgangskoden til mit netværk?
Hvorfor har jeg flere WEP-nøgler, og hvad er WEP-nøgleindeksering?
Hvad skal jeg gøre, hvis jeg har glemt login-oplysningerne til min router?
Hvorfor kan Secure Easy Setup (SES) ændre navnet og indstillingerne for mit trådløse netværk?
Hvorfor ville MAC-adressefiltrering forhindre, at jeg kan finde min nye trådløse enhed?
Hvorfor kan jeg have problemer med at udskrive, efter printeren er sluttet til det trådløse netværk?

Klik her for at gå tilbage til startsiden for Trådløse netværk – Selvstudium samt Spørgsmål og svar

Hvad er et SSID?
Et SSID er navnet på et trådløst netværk. De fleste trådløse routere og adgangspunker bruger producentens navn som navnet på det trådløse netværk eller SSID. Vi anbefaler, at du ændrer navnet på dit trådløse netværk, så du kan skelne det fra andre trådløse netværk i nærheden, der bruger en trådløs router eller et adgangspunkt fra den samme producent. Det kan give problemer, hvis du bruger et standard-SSID, når andre trådløse netværk i området også bruger standard-SSID'et fra den samme router-producent.
Tilbage til starten af siden

Hvorfor er der flere netværksnavne (SSID) på listen?
Under opsætningen af trådløs, når din enheder søger efter trådløse netværk i nærheden, viser den SSID'et eller netværksnavnet for alle de trådløse netværk, den finder. Hvis du er i et tæt bebygget område, kan du finde mange SSID'er på listen, og det er derfor vigtigt, at du bruger dit eget SSID samt en krypteringsmetode til at beskytte netværket mod uønsket adgang.
Tilbage til starten af siden

Hvad skal jeg gøre, hvis jeg ikke kender navnet på mit trådløse netværk (SSID)?
Du kan hente navnet på det trådløse netværk (SSID) på routeren. For at gøre det skal du først logge på routeren ved at åbne en webbrowser, f.eks. Internet Explorer og skrive routerens IP-adresse i browserens adressefelt (i stedet for http://www...). Du blive måske bedt om et bruger-id og en adgangskode, når du logger på routeren. Se dokumentationen til routeren eller kontakt producenten vedrørende standard-IP-adressen og login til din router samt andre spørgsmål vedrørende adgang til indstillingerne for den trådløse router eller adgangspunktet.
Tilbage til starten af siden

Hvorfor kan jeg ikke se navnet på mit netværk (SSID) på listen?
Under opsætningen af trådløs, når din enheder søger efter trådløse netværk i nærheden, viser den SSID'et eller netværksnavnet for alle de trådløse netværk, den finder. Hvis du ikke kan se navnet på dit trådløse netværk (SSID), kan det skyldes flere ting. For det første kan din rådløse router eller adgangspunktet være konfigureret til ikke at rundsende SSID'et af hensyn til sikkerheden. For det andet kan enheden være for langt væk fra den trådløse router eller adgangspunktet. Prøv at bringe enheden så tæt som muligt på den trådløse router eller adgangspunktet, og placer den trådløse router eller adgangspunktet væk fra vægge, især ydervægge. For det tredje kan den trådløse router eller adgangspunktet være slukket. Hvis den trådløse router eller adgangspunkter et tændt og rimeligt tæt på enheden, skal du prøve at søge efter trådløse netværk igen, da resultatet af søgningen kan variere afhængigt af interferens fra andre elektroniske enheder som mikrobølgeovne eller trådløse telefoner. Hvis du fortsat har problemer med at finde det trådløse netværk, kan du kontrollere, at den indstilling på den trådløse router eller adgangspunktet, der vedrører SSID-rundsending, er aktiveret. Se dokumentationen il routeren, eller kontakt forhandleren vedrørende oplysninger om, hvordan du får adgang til konfigurationsindstillingerne for den trådløse router eller adgangspunktet.
Tilbage til starten af siden

Hvad er kryptering?
Kryptering bruges til at beskytte det trådløse netværk mod uvedkommende. Det er valgfrit at bruge kryptering, men vi anbefaler det på det kraftigste. Når du benytter kryptering, bruges der en adgangskode eller en nøgle til at kode alle meddelelser, der sendes via det trådløse netværk. Kun de enheder, der kender netværksnavnet og adgangskoden, kan finde og afkode netværkskommunikation. De mest almindelige former for kryptering er WEP og WPA.
Tilbage til starten af siden

Hvad er en WEP-nøgle eller WPA-adgangskode?
WEP og WPA er krypteringsformer, der bruges til at beskytte trådløse netværk (se Hvad er kryptering?). En WEP-nøgle er en adgangskode, som det trådløse netværk bruger til at kode og afkode trådløs netværkskommunikation. Du kan bruge en WEP-adgangskode til at fremstille flere WEP-nøgler, men adgangskoden fungerer ikke selv som nøgle, hvis den angives på andre netværksenheder. Du skal bruge en WEP-nøgle på andre trådløse enheder, der forsøger at få adgang til netværket. En WPA-adgangskode fungerer meget lig en WEP-nøgle. I forbindelse med WPA bruges adgangskoden som nøglen til direkte at kode og afkode transmissionerne, og ikke til at fremstille flere WPA-nøgler. Alle enheder, der skal kommunikere via det trådløse netværk, skal kende navnet på det trådløse netværk (SSID) samt en eventuel krypteringsmetode og nøgle eller adgangskode.
Tilbage til starten af siden

Hvad skal jeg gøre, hvis jeg ikke kender sikkerhedsnøglen eller adgangskoden til mit netværk?
Du kan hente sikkerhedsnøglen eller adgangskoden til det trådløse netværk på routeren. For at gøre det skal du først logge på routeren ved at åbne en webbrowser, f.eks. Internet Explorer og skrive routerens IP-adresse i browserens adressefelt (i stedet for http://www...). Du blive måske bedt om et bruger-id og en adgangskode, når du logger på routeren. Se dokumentationen til routeren eller kontakt producenten vedrørende standard-IP-adressen og login til din router samt andre spørgsmål vedrørende adgang til indstillingerne for den trådløse router eller adgangspunktet.
Tilbage til starten af siden

Hvorfor har jeg flere WEP-nøgler, og hvad er WEP-nøgleindeksering?
Hvis du har flere WEP-nøgler, skal du prøve at bruge den første nøgle først, da enheden som standard er indstillet til at se efter den første nøgle i indekset. WEP-nøgleindeksering bruges til at fremstille flere WEP-nøgler vha. en adgangskode og er nyttigt, hvis man ofte skifter WEP-nøgle for at få et større sikkerhedsniveau på det trådløse netværk.
Tilbage til starten af siden

Hvad skal jeg gøre, hvis jeg har glemt login-oplysningerne til min router?
Se efter en standard-login i dokumentationen til din trådløse router eller adgangspunktet, hvis du har glemt din router-login. Hvis du aldrig har ændret login, kan du bruge denne standard-login. Hvis du har oprettet dit eget login og ikke kan huske, hvad det er, skal du nulstille din login. Se i dokumentationen til routeren eller kontakt producenten for yderligere oplysninger.
Tilbage til starten af siden

Hvorfor kan Secure Easy Setup (SES) ændre navnet og indstillingerne for mit trådløse netværk?
Secure Easy Setup (SES) bruger kun WPA-kryptering, fordi det anses for at være mere sikkert. Hvis du bruger SES-metoden på den trådløse router eller adgangspunktet, og dit trådløse netværk ikke bruger WPA-kryptering, vil den genkonfigurere dine trådløse netværksindstillinger og oprette et nyt navn på det trådløse netværk (SSID) samt WPA-kryptering. Hvis du oprindeligt brugte SES, da du første gang konfigurerede det trådløse netværk, bruger du formodentlig allerede WPA-kryptering. Hvis du i denne forbindelse benytter SIS igen til at føje en enhed til netværket, ændrer den ikke indstillingerne for det trådløse netværk.
Tilbage til starten af siden

Hvorfor ville MAC-adressefiltrering forhindre, at jeg kan finde min nye trådløse enhed?
Alle netværksenheder har en MAC-adresse, som entydigt identificerer enheden. Denne adresse er permanent og tildeles under fremstilling af enheden. En IP-adresse identificerer ligeledes en enhed entydigt på et givent netværk, men den tildeles af den trådløse router og kan altid ændres. MAC-adressefiltrering og IP-adressefiltrering er effektive metoder til at beskytte trådløse netværk. Hvis disse former for filtrering er aktiveret, er det kun enheder hvis MAC-adresser eller IP-adresser findes på filtreringslisten, der vil få adgang til dit trådløse netværk. Disse indstillinger indgår i konfigurationen af den trådløse router eller adgangspunktet. Du skal have adgang til routerens konfigurationsindstillinger, hvis du vil føje en anden enhed til filtreringslisten eller deaktivere adressefiltrering. Se dokumentationen til routeren, eller kontakt forhandleren vedrørende oplysninger om, hvordan du får adgang til konfigurationsindstillingerne for den trådløse router eller adgangspunktet.
Tilbage til starten af siden

Hvorfor kan jeg have problemer med at udskrive, efter printeren er sluttet til det trådløse netværk?
Der kan være flere årsager til, at du ikke kan udskrive på en trådløs printer. Det kan skyldes trådløs interferens fra andre elektroniske enheder som mikroovne eller trådløse telefoner, især hvis din trådløse telefon opererer ved 2,4 Ghz. Hvis du bruger firewall-software i dit computersystem, kan firewall'en blokere for dine forsøg på at oprettet forbindelse til andre enheder på netværket. Hvis du får vist pop-up-dialogbokse fra din firewall-software i forbindelse med HP-programmer, skal du vælge at give disse programmer permanent adgang. Hvis du bruger det standardnavn på det trådløse netværk (SSID), som tildeles af den trådløse router eller adgangspunktet, kan du få problemer, hvis andre netværk i dit område bruger det samme standardnavn. Når to eller flere trådløse routere eller adgangspunker rundsender det samme SSID, vil trådløse enheder inden for rækkevidde, der er konfigureret til at bruge det pågældende SSID, automatisk blive tilknyttet det netværk, der har det stærkeste signal, også selvom sikkerhedsindstillingerne er forskellige. Se dokumentationen til routeren, eller kontakt forhandleren vedrørende oplysninger om, hvordan du får adgang til og ændrer konfigurationsindstillingerne for den trådløse router eller adgangspunktet.
Tilbage til starten af siden

Klik her for at gå tilbage til startsiden for Trådløse netværk – Selvstudium samt Spørgsmål og svar